เงินบาทเปิด 30.27/29
ธนาคารซีไอเอ็มบีไทย รายงาน เงินบาทเปิด 30.27/29 แข็งค่าเล็กน้อยตามทิศทางยูโร คาดวันนี้แกว่งแคบ
3 มิ.ย. 2554

ธนาคารซีไอเอ็มบีไทย รายงาน เงินบาทเปิด 30.27/29 แข็งค่าเล็กน้อยตามทิศทางยูโร คาดวันนี้แกว่งแคบ
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.27/29 บาท แข็งค่าขึ้นเล็กน้อยจากเย็นวานนี้ที่ปิดตลาดที่ระดับ 30.28/30 บาท/ดอลลาร์
"วันนี้บาทคงแกว่งแคบๆ มีโอกาสแข็งค่าได้นิดหน่อย เพราะวันนี้ยูโรปรับตัวแข็งค่าขึ้นเยอะ จากข่าวที่ไม่ดีของสหรัฐฯ ที่มูดี้ส์อาจปรับลดอันดับความน่าเชื่อถือ ประกอบกับทางยุโรปยังต้องดูการประชุมในสัปดาห์นี้เรื่องมาตรการที่จะช่วยเหลือเรื่องหนี้สินของกรีซว่าจะทำอย่างไร" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดวันนี้ เงินเยนอยู่ที่ระดับ 80.71/72 เยน/ดอลลาร์ และเงินยูโรอยู่ที่ระดับ 1.4484/4486 ดอลลาร์/ยูโร โดยทั้งเงินเยนและเงินยูโรแข็งค่าขึ้นทั้งสองสกุลเมื่อเทียบกับดอลลาร์ 
คืนนี้ สหรัฐฯจะรายงานตัวเลขเศรษฐกิจที่สำคัญ เช่น กระทรวงแรงงานรายงานตัวเลขการจ้างงานนอกภาคเกษตรเดือนพ.ค. และสถาบันจัดการด้านอุปทานของสหรัฐ(ISM) รายงานดัชนีภาคบริการ และดัชนีกิจกรรมทางธุรกิจเดือนพ.ค
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.25-30.40 บาท/ดอลลาร์